
ΠΕ ΡΙΕΧΟΜΕ ΝΑ 

ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Τροποποίηση του Κανονισμού του Πνευματικού Κέ¬ 
ντρου της Ιερός Μητροπόλεως Αττικής εις τον Ιερόν 
Ναόν Αγίου Γεωργίου Καματερού υπό την επωνυ¬ 
μίαν «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕ¬ 
ΡΟΥ ΝΑΟΥ ΑΓΙΟΥ ΓΕΩΡΓΙΟΥ ΚΑΜΑΤΕΡΟΥ» ... 1 
Σύσταση Ενοριακού Πνευματικού Κέντρου της Ιερός 
Μητροπόλεως Αττικής εις τον Ιερόν Ναόν Γεννή- 
σεως Χριστού Καματερού υπό την επωνυμία «ΕΝΟ- 
ΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΝΑΟΥ 

ΓΕΝΝΗΣΕΩΣ ΧΡΙΣΤΟΥ ΚΑΜΑΤΕΡΟΥ». 2 

Κανονισμός Ιδρύσεως Ταμείου Φιλανθρωπίας και Ευ- 
ποιΐας της Ιερός Μητροπόλεως Καλαβρύτων και Αι- 
γιαλείας. 3 


ΙΕΡΑ ΣΥΝΟΔΟΣ Τ ΗΣ ΕΚΚΛΗΣΙ ΑΣ ΤΗΣ ΕΛΛΑΔΟΣ 

Αριθ. Μ.Σ. 12209 (1) 

Τροποποίηση του Κανονισμού του Πνευματικού Κέντρου 
της Ιερός Μητροπόλεως Αττικής εις τον Ιερόν Ναόν 
Αγίου Γ εωργίου Καματερού υπό την επωνυμίαν «ΕΝΟ- 
ΡΙΑΚΟΝ ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΝΑΟΥ 
ΑΓΙΟΥ ΓΕΩΡΓΙΟΥ ΚΑΜΑΤΕΡΟΥ». 

Ο ΜΗΤΡΟΠΟΛΙΤΗΣ ΑΤΤΙΚΗΣ 

Έχοντες υπόψιν: α) τας διατάξεις των άρθρων 1 και 29 
του Ν. 590/77 «περί Καταστατικού Χάρτου της Εκκλησίας 
της Ελλάδος», β) τας διατάξεις του άρθρου 20 του υπ' 
αριθ. 1 /69 Κανονισμού της Ιεράς Συνόδου «περί Οργανώ- 
σεως και διοικήσεως των Εκκλησιαστικών Σωμάτων και 
Οργάνων» εν συνδυασμό) προς το άρθρον 67 του Ν. 590/ 
77, γ) τας εκ των Ιερών Κανόνων και των Νόμων της Πολι¬ 
τείας απορρεούσας υποχρεώσεις ημών δημιουργίας 
Πνευματικών και Φιλανθρωπικών Έργων προς κάλυψιν 
των σχετικών αναγκών του Χριστεπωνύμου Πληρώματος, 
δ) την υπ' αριθ. 17/93 Πράξιν του Διοικητικού Συμβουλίου 
του Ενοριακού Πνευματικού Κέντρου του Ιερού Ναού 
Αγίου Γ εωργίου Καματερού και δ) τον εγκεκριμένον Κα¬ 
νονισμόν λειτουργίας του εν λόγω Πνευματικού Κέντρου, 
αποφασίζομεν: 

την τροποποίησιν αυτού, ως κατωτέρω, εγκρινομένου 


παρά της Ιεράς Συνόδου της Εκκλησίας της Ελλάδος και 
δημοσιευομένου εις το επίσημον Δελτίον «ΕΚΚΛΗΣΙΑ» 
και την Εφημερίδα της Κυβερνήσεως. 

Εν Κηφισιά τη 6 Μαΐου 1993 
Ο Μητροπολίτης 
ΤΟ ΑΤΤΙΚΗΣ ΔΩΡΟΘΕΟΣ 

ΚΑΝΟΝΙΣΜΟΣ 

ΕΝΟΡΙΑΚΟΥ ΠΝΕΥΜΑΤΙΚΟΥ ΚΕΝΤΡΟΥ 
ΚΑΜΑΤΕΡΟΥ 

ΚΕΦΑΛΑΙΟ Α 
ΑΡΘΡΟ 10" 

Τίτλος - Έδρα 

Στην Ενορία του Αγίου Γεωργίου Καματερού, της Ι.Μ. 
Αττικής, συστήνεται Εκκλησιαστικό Ίδρυμα το οποίο θα 
λειτουργεί σε κτίριο που έχει ανεγερθεί για το σκοπό 
αυτό, εμβαδού 1.300 τ.μ. παραπλεύρως του I. Ναού, με 
την επωνυμία «Ενοριακό Πνευματικό Κέντρο» του Ι.Ν. 
Αγίου Γ εωργίου Καματερού και θα διέπεται από τον πιο 
κάτω Κανονισμό. 

ΑΡΘΡΟ 2ο 
Σκοποί του Κέντρου 

Το Κέντρο έχει ως σκοπούς του: 

1. Την αναγέννηση της ενοριακής ζωής, την πνευματική 
καλλιέργεια των ενοριτών και την αναβάθμισή τους. 

2. Την προβολή της Ορθόδοξης πίστης, την προστασία 
των ενοριτών από αιρετικές επιδρομές - διδασκαλίες και 
πλάνες. 

3. Την προσέγγιση των νέων στην Ελληνορθόδοξη πα¬ 
ράδοση, την αντιμετώπιση των ποικίλων προβλημάτων 
κοινωνικής και επαγγελματικής προαγωγής αυτών. 

4. Την προστασία του θεσμού της οικογένειας και την 
υποστήριξη της μητρότητας με διάφορες εκδηλώσεις. 

5. Την ανάπτυξη του πνεύματος αγάπης και φιλαδελ- 
φίας με την παρότρυνση και ενθάρρυνση της αιμοδοσίας 
και δωρεάς μελών σώματος. 

6. Την λειτουργία «Εργαστηρίων Ελευθέρων Σπουδών» 
για την καλλιέργεια και προαγωγή διαφόρων τεχνών, προ¬ 
γραμμάτων ΠΛΗΡΟΦΟΡΙΚΗΣ και παραδοσιακής Τέ¬ 
χνης. 

7. Την πληρέστερη και αρτιότερη ποιμαντική, κοινωνι- 
κοπρονοιακή και κοινωνικοπολιτιστική δράση της Ενορίας 
στα πλαίσια της Ορθοδόξου Καθολικής Εκκλησίας και της 
Ελληνοχριστιανικής Παράδοσης. 

β. Την δημιουργία Αθλητικού Κέντρου και αθλητικών 
εγκαταστάσεων σε ιδιόκτητο χώρο μας 150 τ.μ. δια την 
συγκέντρωσιν και άθλησιν των νέων και νεανίδων με προ¬ 
οπτικήν την καλλιέργειαν αθλητικών ιδεωδών, την διοργά- 
νωσιν διένοριακών πρωταθλημάτων αρρένων και θηλέων 
και την δημιουργίαν πραγματικής ευγενούς άμιλλας. 

ΑΡΘΡΟ 3ο 

Μέσα για την επίτευξη των σκοπών. 

Η επίτευξη του σκοπού θα επιτυγχάνεται μέσω του ιδιό¬ 
κτητου κτιρίου του Ιδρύματος με τις άνετες είκοσι (20) αί¬ 
θουσες και χώρους, εμβαδού 1.300 τ.μ. του οποίου η Αρ¬ 
χιτεκτονική δομή αποτελεί το κόσμημα της Ενορίας. 

Ιον. Με την αναζωπύρωση του Λόγου και του Πνεύμα¬ 
τος της παράδοσης, του πολιτισμού, της τέχνης και της 
Σωματικής Αγωγής του ατόμου, μέσα από τα Τμήματα των 
«Εργαστηρίων Ελευθέρων Σπουδών», που λειτουργούν 
εις το Ίδρυμα με την ευθύνη του Διοικητικού Συμβουλίου 
και των υπευθύνων,αρμοδίων διδασκάλων που αναφέρο- 
νται εκτενέστερον σε. «Εντυπο» του Ιδρύματος. 

Όπως: 

α) Επιμόρφωση Σπουδές - Σεμινάρια: 

Πληροφορικής, Η/Υ, Ελληνική και Αγγλική Δακτυλογρα¬ 
φία, Παιδαγωγικά, Επιμορφωτικά, Πολιτιστικά, Βιβλιο¬ 
θήκη. 

β) Παραδοσιακή και Εικαστική Τέχνη. 

γ) Βυζαντινή και Ευρωπαϊκή Μουσική. 

δ) Ενόργανη Εύρώπάϊκή Μουσική: 

Πιάνο, Αρμόνιο, Κιθάρα, Ακορντεόν, Μπουζούκι. 

ε) Βυζαντινή Αγιογραφία και Ζωγραφική. 

ζ) Παραδοσιακοί Χοροί. 

η) Ενόργανη Γυμναστική, Άρση βαρών, Ξιφασκία, Πυγ¬ 
μαχία. 

θ) Εκμάθηση =ένων Γλωσσών. 

2ον. Με τον συντονισμό των προσπαθειών του Ιδρύμα¬ 
τος γύρω από τον επαγγελματικό προσανατολισμό και κα¬ 
τάρτιση των νέων και νεανίδων της Ενορίας και του Δήμου 
μας ώστε οι νέοι να ενταχθούν στην Κοινωνία με υγιή φρο¬ 
νήματα και πνευματικόν, επαγγελματικόν εξοπλισμό. 

3ον. Με την οργάνωση ψυχαγωγικών εκδηλώσεων, εκ¬ 
θέσεων, κινηματογραφικών προβολών και θεατρικών πα¬ 
ραστάσεων. 

4ον. Με την Πνευματική, Λειτουργική, Κατηχητική, Ποι¬ 
μαντική και Προνοιακή Διακονία της Ενορίας. 

δον. Με την ανακούφιση και υποστήριξη υπερηλίκων 
προσώπων με τη λειτουργία στέγης 3ης κάι 4ης ηλικίας 
και τη δημιουργία προγραμμάτων δραστηριοποίησής των. 

6ον. Την φιλοξενία και κατάρτιση προσφύγων νέων κα¬ 
θώς και την εκπαίδευσή των σε πνευματικά και τεχνικά 
θέματα για την αντιμετώπιση κοινωνικών προβλημάτων. 

7ον. Την επίτευξη και δημιουργία αμοιβαίων σχέσεων 
με νέους άλλων χωρών (Διορθοδόξων και Διαχριστιανικών 
κινήσεων) για την ανάπτυξη γνωριμίας, φιλίας, συνεργα¬ 
σίας και την ανταλλαγή πνευματικών αγαθών, ιδιαίτερα εις 
τα πλαίσια των προγραμμάτων τής Ευρωπαϊκής Κοινότη¬ 
τας. 

8ον. Με την χρησιμοποίηση κάθε δυνατής μεθόδου δια 


την ευόδωση των σκοπών του Ενοριακού Πνευματικού 
Κέντρου. ' 

ΑΡΘΡΟ 4ο 
Οικονομικοί Πόροι 

α. Επιχορηγήσεις του I. Ναού Αγίου Γεωργίου. 

β. Κρατικές επιχορηγήσεις ή άλλη νόμιμη επιχορή¬ 
γηση. 

γ. Επιχορηγήσεις από το Ευρωπαϊκό Κοινοτικό Τα¬ 
μείο. 

δ. Από κάθε φύσεως προαιρετικές εισφορές, δωρεές ή 
κληρονομιές και κληροδοτήματα. 

ε. Έσοδα από τις ίδιες του Εκδηλώσεις, Λαχειοφόρους 
Αγορές - Εράνους και από άλλους προβλεπομένους χορη¬ 
γούς. 

ζ. Έσοδα από δεξιώσεις μνημοσϋνων και διαφόρων εκ¬ 
δηλώσεων. 

ΑΡΘΡΟ 5ο 
' Διάθεση των πόρων 

Οι πόροι του Ενοριακού Πνευματικού Κέντρου διατίθε¬ 
νται για τους σκοπούς του Κέντρου, την εύρυθμη λειτουρ¬ 
γία και διασφάλισή του, όπως π.χ. 

α. Για τον εξοπλισμό του Κέντρου και τις εγκαταστάσεις 
του. 

β. Για οικονομική συμπαράσταση σε δεινοπαθούντες 
απόρους. 

γ. Για την οργάνωση βιβλιοθήκης, δισκοθήκης, βιντεο- 
κασσετοθήκης και άλλων επιλέξιμων ή μη δαπανών λει¬ 
τουργίας των Τμημάτων «Εργαστηρίων Ελευθέρων Σπου¬ 
δών» καθώς και τμήματος ΟΟΜΡΙΙΤΕΒδ. 

δ. Για τα έξοδα εκτυπώσεως διαφόρων απαραίτητων 
εντύπων για την λειτουργία του Κέντρου και της πληροφο¬ 
ρικής. 

ε. Γ ια τα έξοδα αγοράς ή κίνησης οχήματος για την εξυ¬ 
πηρέτηση των σκοπών του Ενοριακού Πνευματικού Κέ¬ 
ντρου. 

ζ. Για τις δαπάνες οργάνωσης των υπηρεσιών του 
Ε.Π.Κ., λειτουργίας φροντιστηρίων, σεμιναρίων, διοργά¬ 
νωσης εκδηλώσεων, εκδρομών, ψυχαγωγίας, δεξιώσεων, 
κατασκηνώσεων κ.α. 

η. Για την αγορά διαφόρων μουσικών και αθλητικών ορ¬ 
γάνων και μέσων και ενοικίαση Ηλεκτρονικών Υπολογι¬ 
στών. 

θ. Για μισθοδοσία του Διδακτικού Διοικητικού και Υπη¬ 
ρεσιακού Προσωπικού. 

ΑΡΘΡΟ 6ο 

Το τυχόν χρηματικό πλεόνασμα της διαχειρίσεως κατα¬ 
τίθεται σύμφωνα με τα ισχύοντα για τους Ενοριακόύς I. 
Ναούς. 

Τις τραπεζικές επιταγές για την ανάληψη των καταθέ¬ 
σεων συνυπογράφουν ο Πρόεδρος και ο Ταμίας του Διοι¬ 
κητικού Συμβουλίου. 

ΑΡΘΡΟ 7 

Το Ενοριακό Πνευματικό Κέντρο διατηρεί διαχειριστικά 
βιβλία (βιβλίο Πρακτικών, Ταμείου και σχετικούς φακέλ- 
λους). 

Ο ετήσιος προϋπολογισμός και απολογισμός του Ιδρύ¬ 
ματος εγκρίνεται από το Μητροπολιτικό Συμβούλιο της 

Ι.Μ. Αττικής. Τα δε βιβλία και Γραμμάτια εισπράξεων θεω¬ 
ρούνται από την Ι.Μ. Αττικής. 

* ΑΡΘΡΟ 8ο 

Διοικούσα επιτροπή 

Η διοίκηση και διαχείριση του Ε.Π.Κ. γίνεται από επτα- 
μελή διοικούσα επιτροπή (άνδρες ή γυναίκες) και η οποία 
τελεί υπό την εποπτεία του Σεβασμιώτατου Μητροπολί¬ 
του. Αττικής και έχει ως Πρόεδρο τον εκάστοτε πρόεδρο 
του Εκκλησιαστικού Συμβουλίου του Ι.Ν. Αγίου Γεωρ- 
γίου. 

Δύο μέλη του εκάστοτε Εκκλησιαστικού Συμβουλίου, τα 
οποία εκλέγονται από το ίδιο το Εκκλησιαστικό Συμβού¬ 
λιο. 

Τέσσερα μέλη λαϊκά (δύο άνδρες, δύο γυναίκες), που 
διακρίνονται για το ζήλο και την ευσέβειά τους, προτείνο- 
νται από το Εκκλησιαστικό Συμβούλιο και διορίζονται από 
τον Σεβασμιώτατο Μητροπολίτη Αττικής. Η θητεία του 
Διοικητικού Συμβουλίου ορίζεται τριετής και τα μέλη 
έχουν το δικαίωμα επαναδιορισμού. 

Το Δ.Σ. του Κέντρου συγκροτείται σε σώμα εκλέγοντας: 

1. Αντιπρόεδρο, 2. Γραμματέα, 3. Ταμία, 4. Κοσμήτορα 
και μέλη. 

ΑΡΘΡΟ 9ο 

Αρμοδιότητες τόυ Διοικητικού Συμβουλίου. 

α. Το Δ.Σ. αποφασίζει για κάθε θέμα που αφορά στην 
εκπλήρωση των σκοπών του Κέντρου, οργανώνει τα τμή¬ 
ματα και ορίζει τους υπευθύνους των. 

β. Καταρτίζει τον ετήσιο προϋπολιγισμό και απολογι¬ 
σμό. 

γ. Αποφασίζει για κάθε άλλο Θέμα το οποίο δεν προβλέ- 
πεται στον παρόντα ΚΑΝΟΝΙΣΜΟ. 

Οι αποφάσεις του Δ.Σ. παίρνονται με πλειοψηφία, σε 
περίπτωση δε ισοψηφίας, υπερισχύει η ψήφος του Προέ¬ 
δρου. 

ΑΡΘΡΟ 10ο 

Δικαιώματα και υποχρεώσεις των μελών του Δ.Σ. 

1. α) Ο Πρόεδρος έχει την ευθύνη κάθε εκδήλωσης του 
Κέντρου, συντονίζει τα μέλη για την υλοποίηση των σκο¬ 
πών του Ε.Π.Κ. 

β) Ο Πρόεδρος εκπροσωπεί το Κέντρο ενώπιον κάθε 
Αρχής και σε όλες τις σχέσεις του Κέντρου με άλλα ιδρύ¬ 
ματα και οργανισμούς. 

γ) Ο Πρόεδρος με την σύμφωνη γνώμη των 3/5 των με¬ 
λών, ενεργεί στο όνομα του Ε.Π.Κ. κάθε πράξη διάθεσης 
και διαχείρισης σύμφωνα με τους σκοπούς του Κέ-. 
ντρου. 

δ) Ο Πρόεδρος επιλέγει και έρχεται σε επαφή με τους 
επιστημονικούς συνεργάτες του Κέντρου, οργανώνει τις 
ομάδες εργασίας, συνυπογράφει με τον Ταμία τάδιάφορα 
έγγραφα. 

ε) Συγκαλεί το Δ.Σ. σε συνδριάσεις, προδρεύει και διευ¬ 
θύνει τις συζητήσεις. 

2. α) Ο Αντιπρόεδρος αναπληρώνει τον πρόεδρο όταν 
απουσιάζει, σε όλες του τις αρμοδιότητες και φροντίζει 
για την πραγματοποίηση των σκοπών του Κέντρου. 

3. α) Ο Γραμματέας συντάσσει και συνυπογράφει με τον 
Πρόεδρο όλά τα έγγραφα, είναι υπεύθυνος της αλληλο¬ 


γραφίας, φυλάσσει την σφραγίδα του Κέντρου, διευθύνει 
τα γραφεία του. 

4. α) Ο Ταμίας ευθύνεται για την τήρηση του βιβλίου τα¬ 
μείου (εσόδων - εξόδων), φακέλλου αποδείξεων και 
ενταλμάτων, την φύλαξη χρημάτων του Πνευματικού Κέ¬ 
ντρου και συνυπογράφει με τον Πρόεδρο έγγραφα οικονο¬ 
μικής διαχείρισης. 

5. α) Ο Κοσμήτορας επιμελείται των εκδηλώσεων του 
Κέντρου, φροντίζει για την προβολή τους και βοηθούμε- 
νος από εθελοντή Επιμελητή συντάσσει τα απουσιολόγια 
και πίνακες των νένων και νεανίδων που συμμετέχουν στα 
επιμορφωτικά τμήματα του Κέντρου και ενημερώνει το 
ημερολόγιο του Ενοριακού Πνευματικού Κέντρου. 

ΑΡΘΡΟ 11ο 

Σφραγίδα, τελικές διατάξεις.- 

Το Ενοριακό Πνευματικό Κέντρο φέρει σφραγίδα με τον 
τίτλο «Ι.Μ. ΑΤΤΙΚΗΣ. Ενοριακό Πνευματικό Κέντρο Ιερού 
Ναού Αγίου Γεωργίου Καματερού» που στο κέντρο έχει 
την εικόνα του Αγίου Γεωργίου. 

ΑΡΘΡΟ 12ο . ·: 

Το Ενοριακό Πνευματικό Κέντρο κάταργείται μέ από¬ 
φαση του Μ.Σ. της Ιεράς Μητροπόλεως Αττικής, όταν δεν 
εκπληρώνει τις εκκλησιολογικές προϋποθέσεις του. Κάθε 
κινητό και ακίνητο περιουσιακό του στοιχείο, ακόμη και οι¬ 
κονομικό, μεταβιβάζεται χωρίς καμμία άλλη ενέργεια, 
στον Ενοριακό Ιερό Ναό του Αγίου Γεωργίου Καματε¬ 
ρού. 

ΑΡΘΡΟ 13ο . 

Ο παρών Κανονισμός ισχύει από τότε που θα δημοσιευ- 
θεί σύμφωνα με το Νόμο, στο επίσημο δελτίο «ΕΚΚΛΗ¬ 
ΣΙΑ» και την Εφημερίδα της Κυβερνήσεως. 

Κάθε τροποποίησή του μπορεί να γίγει,με απόφαση του 
Δ.Σ. και ύστερα από έγκριση του.Μητροπολίτη. . 

ΑΡΘΡΟ 14ο 
Κάλυψη δαπάνης 

Από τις διατάξεις, του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Αττικής, το ύψος της 
οποίας δεν μπορεί να προσδιοριστεί. 

—♦- ·· 

Αριθ. Μ.Σ. 1228 (2) 

Σύσταση Ενοριακού Πνευματικού Κέντρου της Ιεράς Μη¬ 
τροπόλεως Αττικής εις τον Ιερόν Ναόν Γεννήσεως Χρι¬ 
στού Καματερού υπό την επωνυμία «ΕΝΟΡΙΑΚΟΝ 

ΠΝΕΥΜΑΤΙΚΟΝ ΚΕΝΤΡΟΝ ΙΕΡΟΥ ΝΑΟΥ ΓΕΝΝΗ- 

ΣΕΩΣ ΧΡΙΣΤΟΥ ΚΑΜΑΤΕΡΟΥ». * 

Ο ΜΗΤΡΟΠΟΛΙΤΗΣ ΑΤΤΙΚΗΣ 
Έχοντες υπ’ όψιν: 

α) Τας διατάξεις των.άρθρων 1 και 29 του Ν. 590/77 
«Περί Καταστατικού Χάρτου της Εκκλησίας της Ελλά¬ 
δος». 

β) Τας διατάξεις του άρθρου 20 του υπ’ αριθ. 1/69 Κα¬ 
νονισμού της Ιεράς Συνόδου «Περί οργανώσεως και διοι- 
κήσεως των Εκκλησιαστικών Σωμάτων και Οργάνων», εν 
συνδυασμώ προς το άρθρον 67 του Ν. 590/77 και 

γ) Τας εκ των Ιερών Κανόνων και των Νόμων της Πολι¬ 
τείας απορρεούσας υποχρεώσεις ημών δημιουργίας 
Πνευματικών και Φιλανθρωπικών Έργων προς κάλυψιν 
των σχετικών αναγκών του Χριστεπωνύμου Πληρώματος, 
αποφασίζομεν: 

Την σύστασιν και λειτουργίαν του Πνευματικού Ιδρύμα¬ 
τος υπό την επωνυμίαν «ΕΝΟΡΙΑΚΟΝ ΠΝΕΥΜΑΤΙΚΟΝ 
ΚΕΝΤΡΟΝ ΙΕΡΟΥ ΝΑΟΥ ΓΕΝΝΗΣΕΩΣ ΧΡΙΣΤΟΥ ΚΑΜΑ¬ 
ΤΕΡΟΥ». 

Ο τρόπος Διοικήσεως και λειτουργίας του εν λόγω Ιδρύ¬ 
ματος θα διέπεται υπό ειδικού Κανονισμού, ως κατωτέρω, 
εγκρινομένου παρά της Ιεράς Συνόδου της Εκκλησίας της 
Ελλάδος και δημοσιευομένου εις το επίσημον Δελτίον 
«ΕΚΚΛΗΣΙΑ» κοί την Εφημερίδα της Κυβερνήσεως. 

Κηφισιά, 6 Μαίου 1993 

Ο ΜΗΤΡΟΠΟΛΙΤΗΣ 
, Τ Ο ΑΤΤΙΚΗΣ ΔΩΡΟΘΕΟΣ 


ΙΕΡΑ ΜΗΤΡΟΠΟΛΙΣ ΑΤΤΙΚΗΣ 

ΚΑΝΟΝΙΣΜΟΣ 

ΕΝΟΡΙΑΚΟΥ ΠΝΕΥΜΑΤΙΚΟΥ ΚΕΝΤΡΟΥ 
ΤΟΥ ΙΕΡΟΥ ΝΑΟΥ ΓΕΝΝΗΣΕΩΣ ΧΡΙΣΤΟΥ 
ΚΑΜΑΤΕΡΟΥ 

- · · ΚΕΦΑΛΑΙΟ Α' 

Άρθρο Ιο 
Τίτλος - Έδρα 

Του Ι.Ν. Γεννήσεως Χριστού Καματερού, συστήνεται 
εκκλησιαστικό Ίδρυμα, το οποίο θα λειτουργήσει σε κτίριο 
που έχει ανεγερθεί για το σκοπό αυτό, παραπλεύρως του 
Ι.'Ναού, με την επωνυμία «Ενοριακό Πνευματικό Κέντρο» 
και θα διέπέταϊ απδ' τον πιο κάτω Κανονισμό. 

Άρθρο 2ο 
Σκοπός 

Σκοπός του Ενοριακού Πνευματικού Κέντρου είναι να 
παρέχει πληρέστερη και αρτιότερη ποιμαντική και πολιτι¬ 
στική δράση στα πλαίσια της Ορθοδόξου Καθολικής Εκ¬ 
κλησίας. 

Άρθο 3ο 

Μέσα για την επίτευξη των σκοπών 

Η επίτευξη του σκοπού θα επιτυγχάνεται: 

1 ).Με την αξιοποίηση του ανθρώπινου πνευματικού δυ¬ 
ναμικού της Ενορίας και τη συνδρομή ικανών πνευματικών 
ανθρώπων, κληρικών και λαϊκών. 

2) Από την Πνευματική, Λειτουργική, Κατηχητική και 
Ποιμαντική Διακονία της Ενορίας (θείον Κήρυγμα, Εσπε¬ 
ρινές Ομιλίες, θεία Λειτορυγία και Κατηχητικά Σχο¬ 
λεία). 

3) Με την έρευνα και προώθηση σε δημόσιες συζητή¬ 
σεις των προβλημάτων που απασχολούν τους κατοίκους 
της Ενορίας και του Δήμου καματερού, γενικότερα (οργά¬ 
νωση διαλέξεων, σεμιναρίων και δημοσίων συζητή¬ 
σεων). 

4) Με τη συγκέντρωση λαογραφικού υλικού για τη συνέ- 


χιστη της λαϊκής τοπικής παράδοσης. 

5) Με την οργάνωση φιλανθρωπικών, ψυχαγωγικών εκ¬ 
δηλώσεων και εκθέσεων. 

6) Με τη δημιουργία ομίλου παραδοσιακών χορών, βυ¬ 
ζαντινής χορωδίας, πινακοθήκης με έργα ντόπιων καλλι¬ 
τεχνών, βιβλιοθήκης, κινηματογραφικών προβολών και 
θεατρικών παραστάσεων. 

ΚΕΦΑΛΑΙΟ Β' 

Άρθρον 4ο 

Κεντρική Οργάνωση - Διοίκηση λ 

Το Ενοριακό Πνευματικό Κέντρο υπόκειται στην Πνευ¬ 
ματική και Διοικητική εποπτεία του Ι.Ν. Γεννήσεως Χρι¬ 
στού Καματερού και διοικείται από επταμελές Διοικητικό 
Συμβούλιο που απαρτίζεται από: 

α) τον εκάστοτε Πρόεδρο του Εκκλησιαστικού Συμβου¬ 
λίου ως Πρόεδρο, β) από δύο μέλη του Εκκλησιαστικού 
Συμβουλίου και γ) από τέσσσερα μέλη της Ενορίας που 
διακρίνονται για την Πνευματική τους κατάρτιση και ωρι¬ 
μότητα. 

Τα μέλη του Διοικητικού Συμβουλίου διορίζονται για μία 
τριετία από το Μητροπολίτη Αττικής, ύστερα από έγ¬ 
γραφη πρόταση του Προέδρου του Εκκλησιαστικού Συμ¬ 
βουλίου. 

Το Δ.Σ. του Πνευματικού Κέντρου συγκροτείται σε 
Σώμα εκλέγοντας Αντιπρόεδρο, Ταμία και Γραμματέα. 

Άρθρο 5ο 
Αρμοδιότητες 

Αρμοδιότητες του Δ.Σ. του Ενοριακού Πνευματικού κέ¬ 
ντρου είναι οι εξής: 

1) Αποφασίζει σε κάθε θέμα που αφορά στην εκπλή¬ 
ρωση των επιδιωκομένων σκοπών του με σχετική πλειο- 
ψηφία των παρόντων μελών και σε περίπτωση ισοψηφίας 
υπερισχύει η ψήφος του Προέδρου. 

2) Συνεργάζεται με το Εκκλησιαστικό Συμβούλιο του Ιε¬ 
ρού Ναού Γεννήσεως Χριστού και την Τοπική Αυτοδιοί¬ 
κηση για την προαγωγή και επίτευξη των σκοπών του και 
διορίζει το αναγκαίο προσωπικό. 

3) Μεριμνά για την εξεύρεση οικονομικών πόρων και την 
καλή και σωστή λειτουργία του. 

4) Συνέρχεται τακτικά κάθε τρίμηνο και έκτακτα μετά 
από πρόσκληση του Προέδρου, ή αίτηση τριών τουλάχι¬ 
στον μελών του Δ.Σ. Για την ύπαρξη απαρτίας πρέπει να 
παρευρίσκονται ο Πρόεδρος ή με εντολή του ο Αντιπρόε¬ 
δρος και τα τρία τουλάχιστον από τα μέλη του Δ.Σ. 

Άρθρο 6ο 

5 Το Ενοριακό Πνευματικό Κέντρο διατηρεί διαχειρισιτκά 
βιβλία (Βιβλίο Πρακτικών, Ταμείου και σχετικούς φακέλ- 
λους). Ο ετήσιος προϋπολογισμός και Απολογισμός του 
Ιδρύματος εγκρίνεταϊ από το Μητροπολιτικό Συμβούλιο 
της Ι.Μ. Αττικής. Τα δε βιβλία και Γραμμάτια Εισπράξεων 
θεωρούνται από την Ι.Μ. Αττικής. 

Άρθρο 7ο 

Πόροι του Ενοριακού Πνευματικού Κέντρου 

Πόροι του Ιδρύματος θα είναι: 

1) Ετήσια επιχορήγηση από τον Ενοριακό Ναό Γεννή- 
σεως Χριστού Καματερούς 

2) Από κάθε φύσεως προαιρετικές εισφορές, δωρεές ή 
κληρονομιές και κληροδοτήματα. 

3) Έσοδα από τις Ιδιες του τις εκδηλώσεις. 

4) Από κάθε παροχή του κράτους ή άλλη νόμιμη επιχο¬ 
ρήγηση. 

Άρθρο 8ο 

Το τχόν χρηματικό πλεόνασμα της διαχειρίσεως κατατί¬ 
θεται σύμφωνα με τα ισχύοντα για τους Ενοριακούς I. Να¬ 
ούς. 

Τις τραπεζικές επιταγές για την ανάληψη των καταθέ¬ 
σεων συνυπογράφουν ο Πρόεδρος και ο Ταμίας του Διοι¬ 
κητικού Συμβουλίου. 

ΚΕΦΑΛΑΙΟ Γ 

Άρθρο 9ο 

Σφραγίδα, τελικές διατάξεις 

Το «Ενοριακό Πνευματικό κέντρο» φέρει σφραγίδα με 
τον τίτλο «.Μ. Αττικής Πνευματικό Κέντρο ιερού Ναού 
Γεννήσεως Χριστού Καματερού» που στο κέντρο έχει την 
εικόνα της Γεννήσεως του Χριστού. 

Άρθρο 10ο 

Το Ενοριακό Πνευματικό Κέντρο καταργείται με από¬ 
φαση του Μ.Σ. της Ιεράς Μητροπόλεως Αττικής, όταν δεν 
εκπληρώνει τις εκκλησιαστικές προϋποθέσεις του. Κάθε 
κινητό και ακίνητο περιουσιακό του στοιχείο, ακόμη και οι¬ 
κονομικό, μεταβιβάζεται χωρίς καμμιά άλλη ενέργεια, 
στον Ενοριακό Ιερό Ναό Γεννήσεως Χριστού. 

Άρθρο 11 ο 

Ο παρών ΚΑΝΟΝΙΣΜΟΣ ισχύει από τότε που θα δημο- 
σιευθεί, σύμφωνα με τό Νόμο, στο επίσημο δελτίο «ΕΚ¬ 
ΚΛΗΣΙΑ» και την εφημερίδα της Κυβερνήσεως. 

Κάθε τροποποίησή του μπορεί να γίνει με απόφαση του 
Δ.Σ. και ύστερα από έγκριση του Μητροπολίτη. 

Άρθρο 12ο 
Καλυψις δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως, Αττικής, το ύψος της 
οποίας δεν μπορεί να προσδιοριστεί. 


Κανονισμός Ιδρύσεως Ταμείου Φιλανθρωπίας και Ευ- 
ποιΐας της Ιεράς Μητροπόλεως Καλαβρύτων και Αιγια- 
λείας 

Ο ΜΗΤΡΟΠΟΛΙΤΗΣ 
ΚΑΛΑΒΡΥΤΩΝ & ΑΙΓΙΑΛΕΙΑΣ 

1) Έχοντες υπ’ όψιν την ευαγγελικήν διδασκαλίαν περί 
φιλανθρωπίας και την ιστορίαν της υπό της Εκκλησίας 
εφαρμογής του έργου της ευποΓιας ως συμπλήρωμα και 
ολοκλήρωσιν του διδακτικού και ψυχοσωτηρίου έργου Αυ¬ 
τής, τους περί τούτων ιερούς κανόνας, την άχρι τούδε κτη- 
θείσαν πείραν εκ της αναπτύξεως φιλανθρωπικής δρα- 
στηριότητος εν τη κληρωθείση Ημίν Επαρχία εν τη επιθυ¬ 
μία Ημών όπως επιτελείται πληρέστερον πλέον και εν 


εκάστη Ενορία ή διακονία της Φιλανθρωπίας και ΕυποΤιας 
εν τη καθ’ Ημάς Ιερά Μητροπόλει, 

2) Το άρθρόν 1 παρ. 4 του Ν. 590/1977 περί Καταστατι¬ 
κού Χάρτου της Εκκλησίας της Ελλάδος. , 

3) Το άρθρον 20 παρ. 2 του Κανονισμού 1 /69 της Ιεράς 
Συνόδου της Εκκλησίας της Ελλάδος περί Οργανισμού 
Διοικήσεως των Εκκλησιαστικών Σωμάτων, και Οργάνων, 
αποφασίζομεν: 

Ιδρύομεν και συνιστώμεν τομέα Φιλανθρωπικής Δρα- 
στηριότητος υπό την επωνυμίαν: «ΙΕΡΑ ΜΗΤΡΟΠΟΛΙΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ» ΤΑΜΕΙΟΝ ΦΙΛΑΝΘΡΩ¬ 
ΠΙΑΣ ΚΑΙ ΕΥΠΟΪΙΑΣ 

Ο τρόπος διοικήσεως και λειτουργίας αυτού θα καθορι- 
σθή δι’ ειδικού κανονισμού. 

Η παρούσα μετά του Κανονισμού να δημοσιευθεί στην 
Εφημερίδα της Κυβερνήσεως. 

Εν Αιγίω τη 30 Απριλίου 1993 
Ο Μητροπολίτης 
Καλαβρύτων & Αιγιαλείας 
■(ΑΜΒΡΟΣΙΟΣ 


ΚΑΝΟΝΙΣΜΟΣ 

ΙΔΡΥΣΕΩΣ ΚΑΙ ΛΕΙΤΟΥΡΓΙΑΣ 
ΤΑΜΕΙΟΥ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ 

ΚΕΦΑΛΑΙΟΝ Α’ 

ΤΙΤΛΟΣ - ΕΔΡΑ- ΣΚΟΠΟΣ 

Άρθρον Ιον 

Εν τη Ιερά Μητροπόλει Καλαβρύτων και Αιγιαλείας συνι- 
στάται Ευαγές Φιλανθρωπικόν Ίδρυμα υπό την επωνυ¬ 
μίαν: 

«ΙΕΡΑ ΜΗΤΡΟΠΟΛΙΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 
ΤΑΜΕΙΟΝ ΦΙΛΑΝΘΡΩΠΙΑΣ ΚΑΙ ΕΥΠΟΪΙΑΣ 

τελούν υπό την διοίκησιν και εποπτείαν της Ιεράς Μη¬ 
τροπόλεως. 

Άρθρον 2ον 

Σκοπός του Ιδρύματος είναι η παροχή πάσης ηθικής και 
υλικής βοήθειας προς τα εις ανάγκην ευρισκόμενα μέλη 
του εκκλησιαστικού πληρώματος. 

Άρθρον 3ον 

Το «ΤΑΜΕΙΟΝ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ» 
(Τ.Φ.Ε.) της Ιεράς Μητροπόλεως έχει ιδίαν στρογγύλην 
σφραγίδα, ήτις εις το μέσον φέρει την εικόνα της Υπερα- 
γίας Θεοτόκου της ΤΡΥΠΗΤΗΣ και πέριξ αυτής κυκλικώς 
τας λέξεις: «ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙ- 
ΓΙΑΛΕΙΑΣ * ΤΑΜΕΙΟΝ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ». 

Παρομοίαν σφραγίδα έχει και έκαστον ΕΝΟΡΙΑΚΟΝ 
ΤΑΜΕΙΟΝ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ, (περί ων εν 
τοις επομένοις), ήτις φέρει εις το μέσον την επ’ ονόματι 
του οποίου τιμάται ο ιερός Ναός Εικόνα, πέριξ δε αυτής τα 
λέξεις: «ΙΕΡΟΣ ΝΑΟΣ ... * ΕΝΟΡΙΑΚΟΝ ΤΑΜΕΙΟΝ ΦΙ¬ 
ΛΑΝΘΡΩΠΙΑΣ ΚΑΙ ΕΥΠΟΪΙΑΣ» τιθεμένου αναλόγως του 
ονόματος της Ενορίας. 

ΕΝΟΡΙΑΚΗ ΟΡΓΑΝΩΣΙΣ 
ν ΣΥΓΚΡΟΤΗΣΙΣ ΚΑΙ ΔΙΟΙΚΗΣΙΣ 

'Αρθρον 4ον 

Προς ευχερεστέραν εκπλήρωσιν του σκοπού του Ευα¬ 
γούς τούτου Ιδρύματος συνιστάται παρ' εκάστη ενορία της 
Ιερός Μητροπόλεως, τη αιτήσει αυτής και μετ' απόφασιν 
του Μητροπολίτου, Ενοριακόν Ταμεΐον Φιλανθρωπίας και 
Ευποιΐας (Ε.Τ.Φ.Ε.). 

'Αρθρον 5ο 

α) Έκαστον Ε.Τ.Φ.Ε. στερείται ιδίας νομικής προσωπι- 
κότητος, θεωρείται δε παράρτημα του ΤΑΜΕΙΟΥ ΦΙΛΑΝ¬ 
ΘΡΩΠΙΑΣ ΚΑΙ ΕΥΠΟΪΙΑΣ της Ιερός Μητροπόλεως. Διοί- 
κείται υπό δμελούς Διοικούσης Επιτροπής, συγκροτουμέ- 
νης ανά τριετίαν και αποτελουμένης εξ ενός Εφημερίου, 
ως Προέδρου, και τεσσάρων φιλανθρώπων Κυριών ή Δε¬ 
σποινίδων της Ενορίας, διοριζομένων μετά των ισαρίθμων 
αναπληρωματικών μελών υπό του μητροπολίτου εκ πίνα- 
κος δέκα τουλάχιστον υποψηφίων προσώπων. Τον πίνακα 
καταρτίζει και υποβάλλει προς την Ιεράν Μητρόπολιν ο 
Εφημέριος - Πρόεδρος του Εκκλησιαστικού Συμβουλίου 
της Ενορίας. Εις ενορίας χωρίων το Ε.Τ.Φ.Ε. διοικείται 
υπό θμελούς Επιτροπής μετ' αντιστοίχου διαρθρώσεως. 

β) Η θητεία των μελών της Διοικούσης Επιτροπής είναι 
τιμητική και άμισθος, δύναται δε να ανανεωθή. 

γ) Ο Πρόεδρος και τα μέλη της Διοικούσης Επιτροπής 
του Ε.Τ.Φ.Ε. δύνανται να αντικατασταθούν και προ της 
λήξεως της τριετίας είτε παραιτούμενοι οικειοθελώς, είτε 
μετ’ απόφασιν του Μητροπολίτου, εφ’ όσον συντρέχουν 
ειδικοί λόγοι. 

δ) Μέλος της Διοικούσης Επιτροπής, απέχον αδικαιολο- 
γήτως'των εργασιών αυτής επί τρεις μήνας θεωρείται αυ¬ 
τοδικαίως παραιτήθέν. 

'Αρθρον 6ον 

α) Η Διοικούσα Επιτροπή κατά την πρώτην αυτής συνε¬ 
δρίαν από της συγκροτήσεως αυτής εκλέγει εκ των μελών 
αυτής ένα ως Ταμίαν και ένα ως Γραμματέα. 

β) Η Γραμματεύς τηρεί τα πρακτικά των συνεδριάσεων 
της Επιτροπής του Ε.Τ.Φ.Ε. και το Μητρώον των περιθαλ- 
πομένων ενδεών. 

•γ) Ο Ταμίας ενεργεί επί τη βάσει αποδείξεων τας ει¬ 
σπράξεις και πληρωμάς, τηρεί το βιβλίον Ταμείου, καταρ¬ 
τίζει τον ετήσιον Προϋπολογισμόν και Απολογισμόν, τους 
οποίους και υποβάλλει προς έγκρισιν εις το Ταμείον Φι¬ 
λανθρωπίας και Ευποΐας της Ιερός Μητροπόλεως. 

'Αρθρον 7ον 

α) Η Διοικούσα Επιτροπή εκάστου Ε.Τ.Φ.Ε. συνεδριάζει 
τακτικώς μεν άπαξ του μηνός, εκτάκτως δε οσάκις ζητηθή 
υπό δύο τουλάχιστον μελών. 

β) Η Διοικούσα Επιτροπή ευρίσκεται εν απαρτία παρό¬ 
ντων του Προέδρου - Εφημερίου και τριών τουλάχιστον 
μελών και αποφασίζει εγκύρως επί των ανακυπτόπτων θε¬ 
μάτων. Επί ισοψηφίας, υπερνικά η ψήφος του Προέ¬ 
δρου. 

γ) Αι προσκλήσεις δια τας Συνεδρίας γίνονται γραπτώς. 
Η πρόσκλησις εις Συνεδρίαν είναι αποκλειστικόν προνό- 
μιον του Προέδρου. 


'Αρθρον 8ον 

Αι Διοικούσαι Επίτροποί των Ε.Τ.Φ.Ε. συγκροτούν την 
ετησίαν τακτικήν Γενικήν Συνέλευσιν του Ταμείου Φιλαν¬ 
θρωπίας και Ευποιΐας, συγκαλουμένην υπό την προεδρίαν 
του Μητροπολίτου προς εξέτασιν του φιλανθρωπικού έρ¬ 
γου της Ιερός Μητροπόλεως και προγραμματισμόν της 
περαιτέρω διοργανώσεως αυτού. Η Γενική Συνέλευσις 
εγκρίνει επίσης τον ετήσιον Προϋπολογισμόν και τον Απο¬ 
λογισμόν διαχειρίσεως των Ε.Τ.Φ.Ε. και του Τ.Φ.Ε. 

ΠΟΡΟΙ ΤΩΝ Ε.Τ.Φ.Ε. ΚΑΙ ΔΙΑΘΕΣΙΣ ΑΥΤΩΝ 

'Αρθρον 9ον 

Πόροι του Ε.Τ.Φ.Ε. είναι: 

α) Αι εισπράξεις του εν τω Ενοριακώ Ιερώ Ναώ κυτίου 
υπέρ της φιλανθρωπίας. 

β) Αι εισπράξεις εκ του δίσκου, όστις περιάγεται εν τω 
Ενοριακώ Ιερώ Ναώ. Εις πάσαν καταμέτρησιν του περιε¬ 
χομένου είτε του κυτίου, είτε του δίσκου συντάσσεται 
πρακτικόν καταμετρήσεως, υπογραφόμενον υπό τριών 
τουλάχιστον μελών της Διοικούσης Επιτροπής του 
Ε.Τ.Φ.Ε. 

γ) Αι προαιρετικοί συνδρομαί ή εισφοραί νομικών ή φυ¬ 
σικών προσώπων προς ενίσχυσιν του έργου της αγαθοερ¬ 
γίας, 

δ) Αι εκ διαφόρων άλλων μέτρων της επιτροπής προερ¬ 
χόμενοι εισπράξεις. 

ε) Ποσοστόν 50% εκ του ετησίως διενεργουμένου μερί- 
μνη της Ιερός Μητροπόλεως Εράνου Αγάπης. 

'Αρθρον ΙΟον 

Οι πόροι του Ε.Τ.Φ.Ε. διατίθενται: 

α) Προς περίθαλψιν απόρων και γενικώς των δεομένων 
βοήθειας πιστών της Ενορίας δια παροχής εις αυτούς χρη¬ 
ματικών βοηθημάτων, ειδών ενδύσεως και διατροφής, 
εξασφαλίσεως ιατρικής περιθάλψεως, φαρμάκων κ.λπ. 

β) Προς ενίσχυσιν και συμπαράστασιν απόρων μαθητών 
ή φοιτητών δια παροχής χρηματικού βοηθήματος. 

γ) Προς άσκησιν οιασδήποτε κοινωνικής ποιμαντικής 
διακονίας εν τη ενορία ή και πέρα ταύτης, εφ’ όσον αι δυ¬ 
νατότητες του Ε.Τ.Φ.Ε. επιτρέπουν. 

δ) Ποσοστόν 20% των πόσης φύσεως εσόδων του 
(Ε.Τ.Φ.Ε.) καταβάλλεται εις το Ταμείόν Φιλανθρωπίας και 
Ευποιΐας της Ιερός Μητροπόλεως (Τ.Φ.Ε.), το οποίον και 
αποδίδεται ανά τρίμηνον, ως συνήθως. 

'Αρθρον 11 ον 

Η κατάστασις απορία και γενικώς η ανάγκη παροχής 
βοήθειας κάθε εμπεριστάτου αφελφού πρέπει να εξακρι- 
βούται ταχύτατα μετά προσεκτικής και διακριτικής ερεύ- 
νης, καταγράφεται εις ειδικόν επί τούτω βιβλίον του 
Ε.Τ.Φ.Ε. 

'Αρθρον 12ον 

Περί της ανάγκης παροχής βοήθειας εις χρήμα ή είδος 
αποφασίζει η Διοικούσα Επιτροπή δια σχετικής πλειοψη- 
φίας. 

Κατόπιν της αποφάσεως ταύτης η Ταμίας ενεργεί την 
πληρωμήν βάσει των εντολών του Προέδρου, αναγρά- 
φουσα εις τας σχετικός αποδείξεις πλήρη στοιχεία του 
βοηθουμένου. 

Εις περίπτωσιν όπου δια λόγους λεπτότητος δεν πρέπει 

να ζητηθή υπογραφή, τότε π απόδειξις πληρωμής υπογρά¬ 
φεται υφ’ όλων των μελών της Διοικούσης Επιτροπής του 
Ε.Τ.Φ.Ε. 

7 Άρθρον 13ον 

Εάν εις την ενορίαν υπάρχη έτερον Φιλανθρωπικόν Σω- 
ματεΐον ή παράρτημα του Συλλόγου «Ο ΚΑΛΟΣ ΣΑΜΑΡΕΙ¬ 
ΤΗΣ», συνιστάται ενθέρμως η μετ’ αλλήλων αγαστή συ¬ 
νεργασία προς αποδοτικωτέραν επιτέλεσιν του φιλαν¬ 
θρωπικού έργου της Ενορίας. 

Αι εισπράξεις κατατίθενται εις ανεγνωρισμένην Τράπε¬ 
ζαν και εις Λογαριασμόν τηρούμενον επ' ονόματι του 
Ε.Τ.Φ.Ε. Δια πάσαν ανάληψιν απαιτείται απόφασις της 
Διοικούσης Επιτροπής του Ε.Τ.Φ.Ε., κεκυρωμένη υπό της 
Ιεράς Μητροπόλεως. 

Προς αντιμετώπισιν αναγκών τρεχούσης φύσεως επι¬ 
τρέπεται εις την Ταμίαν να κρατή μετρητά εις το Ταμείον 
και επί αποδόσει λογαριασμού χρηματικόν ποσόν μέχρι 
των εκατό χιλιάδων δραχμών (100.000). Το ποσόν τούτο 
δύναται να αναπροσαρμόζεται εκάστοτε αποφάσει του 
Μητροπολίτου. 

Αρθρον 15ον 

Καθ’ έκαστον έτος και εντός του μηνός Ιανουάριου συ- 
ντάσσεται ο απολογισμός του διαρρεύσαντος έτους ο 
οποίος εκτίθεται εις τον πίνακα ανακοινώσεων του Ιερού 
Ναού επί δεκαήμερον. Μετά ταύτα υποβάλλεται ούτος εις 
την Ιεράν Μητρόπολιν προς έγκρισιν. Εις τας πάσης φύ¬ 
σεως ανακοινώσεις δεν αναφέρονται τα ονόματα όσων 
έτυχον βοήθειας. 

ΚΕΝΤΡΙΚΗ ΟΡΓΑΝΩΣΙΣ 
ΤΑΜΕΙΟΝ ΦΙΛΑΝΘΡΩΠΙΑΣ ΚΑΙ ΕΥΠΟΙΪΑΣ 

Αρθρον 16ον 

Άπαντα τα Ενοριακά Ταμεία Φιλανθρωπίας και Εύ- 
ποιΐας (Ε.Τ.Φ.Ε.) διοικούνται και εκπροσωπούνται υπό του 
Ταμείου Φιλανθρωπίας και Ευποιΐας (Τ.Φ.Ε.), εδρεύοντος 
εν Αιγίω και εν τη Ιερά Μητροπόλει. 

Άρθρον 17ον 

Α) Το Ταμείον Φιλανθρωπίας και Ευποιΐας (Τ.Φ.Ε.) διοι- 
κείται υπό επταμελούς Διοικητικού Συμβουλίου, το οποίον 
συγκροτούν οι κάτωθι: 

α) Ο Μητροπολίτης Καλαβρύτών και Αιγιαλείας, ως 
Πρόεδρος. 

β) Ο Πρωτοσύγκελλος της Ιεράς Μητροπόλεως, ως 
Αντιπρόεδρος. Μη υπάρχοντος Πρωτοσυγκέλλου, την θέ- 
σιν ταύτην καταλαμβάνει ο Γενικός Αρχιερατικός Επίτρο¬ 
πος ή ο Αρχιερατικός Επίτροπος Αίγιου μετ’ απόφασιν του 
Μητροπολίτου. 

γ) Εις των Εφημερίων της Ιεράς Μητροπόλεως. 
δ) Τέσσαρες Κυρίαι ή Δεσποινίδες, διοριζόμενοι υπό 
του Μητροπολίτου, κατά προτίμησιν εκ των Μελών του 
Ε.Τ.Φ.Ε. 

Β) Χρέη Γραμματέως εκτελεί κατ’ ανάθεσιν εις των 
Κληρικών της Ιεράς Μητροπόλεως, όστις και μετέχει των 
Συνεδριών άνευ ψήφου. 

Γ) Χρέη Ταμία εκτελεί ο Ταμίας της Ιεράς Μητροπό¬ 
λεως. 

Δ) Τα μέλη του Διοικητικού Συμβουλίου ορίζονται επί 
τριετεί θητεία και είναι επανεκλέξιμα. Η θητεία είναι τιμη¬ 
τική και άμισθος. 


Ε) Παν εκλείπον ή παραιτούμενον μέλος του Διοικητι¬ 
κού Συμβουλίου αντικαθίσταται αποφάσει του Μητροπο¬ 
λίτου. 

ΣΤ) Προτάσει του Προέδρου του Δ.Σ. του Τ.Φ.Ε. και 
μετ’ ητιολογημένην απόφασιν του Συμβουλίου δύνανται 
να αντικατασταθή μέλος αυτού προ της λήξεως της θη¬ 
τείας. 

Άρθρον 18ον 

α) Το Διοικητικόν Συμβούλιον εκλέγει κατ’ έτος μεταξύ 
των μελών του ένα ελεγκτήν δια τον έλεγχον των εισπρά¬ 
ξεων και δαπανών του Τ.Φ.Ε. 

β) Το Διοικητικόν Συμβούλιον του Τ.Φ.Ε. συνέρχεται τη 
προσκλήσει του Προέδρου αυτού ή τη αιτήσει τεσσάρων 
τουλάχιστον μελών αυτού. 

γ) Προς επίτευξιν απαρτίας δέον να παρίστανται ο Πρό¬ 
εδρος και τέσσαρα τουλάχιστον Μέλη του Διοικητικού 
Συμβουλίου. 

δ) Το Συμβούλιον αποφασίζει δια σχετικής πλειοψηφίας 
των παρόντων μελών. Επί ισοψηφίας νικά η ψήφος του 
Προέδρου. 

ε) Παν έγγραφον του Διοικητικού Συμβουλίου υπογρά¬ 
φεται υπό του Προέδρου ή τη εντολή αυτού υπό εξουσιο- 
δοτουμένου Μέλους. 

Άρθρον 19ον 

α) Το Διοικητικόν Συμβούλιον αποφασίζει περί πάσης 
υποθέσεως αφορώσης εις την οργάνωσιν του Ταμείου Φι¬ 
λανθρωπίας και Ευποιΐας (Τ.Φ.Ε.). Μελετά και αποφασίζει 
διάφορα μέτρα προς ευόδωσιν των σκοπών του, δύναται 
να χρησιμοποιή και έτερα πρόσωπα κατάλληλα εις την ορ- 
γάνωσιν των προσπαθειών του προς παροχήν υπηρεσιών 
άνευ αντιμισθίας. Οσάκις όμως κρίνεται αναγκαία η πρόσ- 
ληψις και εμμίσθου προσωπικού, τακτικού και εκτάκτου, 
αποφασίζεται κατά περίπτωσιν υπό του Διοικητικού Συμ¬ 
βουλίου. 

β) Καταρτίζει τον ετήσιον Προϋπολογισμόν και Απολογι¬ 
σμόν των Εσόδων και Εξόδων, τον οποίον και δημοσιεύει 
εις το επίσημον ενημερωτικόν έντυπον της Ιεράς Μητρο¬ 
πόλεως. 

Άρθρον 20ον 

Ο Πρόεδρος εκπροσωπεί το Τ.Φ.Ε. ως και τα Ενοριακά 
τοιαύτα (Ε.Τ.Φ.Ε) κατά πάσας τας εννόμους αυτών σχέ¬ 
σεις και ενώπιον πάσης Αρχής. Καθορίζει τας εργασίας 
του Συμβουλίου και υπογράφει την σχετικήν αλληλογρα¬ 
φίαν.. Ασκεί την επί των Ε.Τ.Φ.Ε. εποπτείαν. Επιλύει διαι- 
τητικώς πάσαν ανωμαλίαν ή διαφοράν μεταξύ των μελών 
των Επιτροπών των Ε.χ.Φ.Ε. " 

Άρθρον 21ον 

α) Ο Ταμίας διαχειρίζεται την περιουσίαν του Τ.Φ.Ε. Εκ¬ 
δίδει βάσει των εντολών του Προέδρου τα Γραμμάτια Ει¬ 
σπράξεων και Πληρωμών. Τηρεί τα ωρισμένα λογιστικά βι¬ 
βλία. Καταρτίζει κατάστασιν μηνιαίων εισπράξεων και 
πληρωμών. Επιμελείται κατ’ έτος τα αφορώντα εις την σύ¬ 
νταξιν του Προϋπολογισμού και Απολογισμού του Τ.Φ.Ε. 

Ο Ταμίας δύναται να παρακρατή ποσόν χρημάτων, καθορι- 
ζόμενον υπό το Διοικητικού Συμβουλίου κατά τας περι¬ 
στάσεις, προς αντιμετώπισιν αναγκών τρεχούσης φύ¬ 
σεως. Αι εισπράξεις πέραν του ούτως οριζομένου ποσού 
κατατίθενται εις ανεγνωρισμένην Τράπεζαν, 
β) Ο Γραμματεύς τηρεί τα πρακτικά των συνεδριάσεων 

του Διοικητικού Συμβουλίου. Διεξάγει την σχετικήν αλλη¬ 
λογραφίαν και συντάσσει κατ’ έτος Εκθεσιν περί του επι- 
τελεσθέντος έργου, την οποίαν και υποβάλλει προς τον 
Μητροπολίτην-Πρόεδρον. 

ΠΟΡΟΙ ΤΟΥ ΤΑΜΕΙΟΥ ΦΙΛΑΝΘΡΩΠΙΑΣ ΚΑΙ 
ΕΥΠΟΙΪΑΣ ΚΑΙ ΔΙΑΘΕΣΙΣ ΑΥΤΩΝ 

'Αρθρον 22ον 

Πάροι του Τ.Φ.Ε. είναι: 

α) Τα εις τον Προϋπολογισμόν των Ιερών Ναών, Μονών 
και Προσκυνημάτων αναγραφόμενα κονδύλια. 

β) Ποσοστόν 20% εκ των προσόδων των Ενοριακών Τα¬ 
μείων Φιλανθρωπίας και Εύποιϊας, αποδιδόμενον ανά τρί¬ 
μηνον. 

γ) Προαιρετικοί εισφοραί και δωρεαί των φιλανθρώπων 
χριστιανών, των φιλανθρωπικών οργανώσεων και συλλό¬ 
γων κλπ. 

δ) Ποσοστόν 50% εκ των εισπράξεων του ετησίως διε- 
νεργουμένου Εράνου Αγάπης. 

ε) Κρατικοί Επιχορηγήσεις. 

στ) Οιαδήποτε άλλη πρόσοδος. 

'Αρθρον 23ον 

Οι πόροι του Τ.Φ.Ε. διατίθενται: 

α) Δι’ ενίσχυσιν ασθενεστέρων Ε.Τ.Φ.Ε. προς κάλυψιν 
των υποχρεώσεων αυτών. 

β) Πρός κάλυψιν αναγκών, όπου δεν λειτουργεί 
Ε.Τ.Φ.Ε. 

γ) Δι' αντιμετώπισιν ειδικών περιπτώσεων, οσάκις αι 
απαιτήσεις υπερβαίνουν τας δυνατότητας του Ε.Τ.Φ.Ε. 

δ) Δια παροχήν παντοειδούς ενισχύσεως εις φυσικά και 
νομικά πρόσωπα κατά την κρίσιν του Διοικητικού Συμβου¬ 
λίου. 

ε) Προ πόσης ενισχύσεως θεωρείται αναγκαία η διερεύ- 
νησις της περιπτώσεως μετά διακρίσεως. 

’Αρθρον 24ον 

Ο Μητροπολίτης-Πρόεδρος δύναται και άνευ αποφά- 
σεως του Διοικητικού Συμβουλίου να παρέχει χρηματικήν 
ενίσχυσιν εις τα Ε.Τ.Φ.Ε. εις φιλανθρωπικά Ιδρύματα, Σω¬ 
ματεία και άτομα μέχρι ενός ποσού, το ύψος του οποίου 
ορίζεται παγίως υπό του Διοικητικού Συμβουλίου. 

'Αρθρον 25ον 

Η Κυριακή των Μυροφόρων ορίζεται ως ημέρα εορτής 
του Ταμείου Φιλανθρωπίας και Εύποιϊας, καθ’ ήν τελείται 
δέον όπως τελείται και Αρχιερατική θεία λειτουργία. Συμ¬ 
μετέχουν τα μέλη των Επιτροπών των Ε.Τ.Φ.Ε., μνημο¬ 
νεύονται δε τα ονόματα των Ευεργετών του Ταμείου. 


'Αρθρον 26ον 

Η Γενική Συνέλευσις συνέρχεται τακτικώς μεν άπαξ του 
έτους, η ημερομηνία της οποίας ορίζεται υπό του Προέ¬ 
δρου, εκτάκτως δε οσάκις αν δεήση. Εάν κατά την ορι- 
σθείσαν ημέραν δεν υφίσταται απαρτία η Γ ενική Συνέλευ- 
σις συγκαλείται και πάλιν εντός δεκαημέρου, θεωρείται δε 
έγκυρος ανεξαρτήτως του αριθμού των παρόντων. 

Αρχομένης της Συνελεύσεως αναγιγνώσκεται η Έκθε- 
σις των πεπραγμένων του Διοικητικού Συμβουλίου, πα¬ 
ρουσιάζεται η δραστηριότης των Ε.Τ.Φ.Ε. και εν τέλει συ- 
ντάσσεται το Πρακτικόν της Συνελεύσεως περί εγκρίσεως 
των πεπραγμένων. Εις την Γ ενικήν Συνέλευσιν διατυπώ¬ 
νονται προτάσεις, σχέδια και παρατηρήσεις προς πληρε- 
στέραν επιτέλεσιν της ιεράς ταύτης διακονίας και λαμβά- 
νονται αι σχετικοί αποφάσεις. 

'Αρθρον 27ον 

Το Διοικητικό Συμβούλιον του Τ.Φ.Ε. μετά το πέρας της 
Γενικής Συνελεύσεως υποβάλλει προς επικύρωσιν εις την 
Ιερόν Μητρόπολιν τα εξής στοιχεία: 

α) Αντίγραφον Πρακτικού της Γενικής Συνελεύσεως. 

β) Αντίγραφον προϋπολογισμού και Απολογισμού μετά 
σχετικής εκθέσεως. 

γ) Κατάστασιν κινητής και ακινήτου περιουσίας και των 
εκ ταύτης εσόδων. 

'Αρθρον 28ον 

α) Το Ταμείον Φιλανθρωπίας και Εύποιϊας καταργείται 
μετ' απόφασιν της Γ ενικής Συνελεύσεως νομίμως και ειδι- 
κώς επί τούτω συγκαλουμένης, επικυρουμένης απαραιτή- 
τως δι’ αποφάσεως του Μητροπολίτου. 

β) Η περιουσία των καταργουμένων Ε.Τ.Φ.Ε. περιέρχε¬ 
ται εις το Τ.Φ.Ε., του δε Τ.Φ.Ε. ή περιουσία περιέρχεται 
εις το Νομικόν Πρόσωπον της Ιεράς Μητροπόλεως Καλα¬ 
βρύτων και Αιγιαλείας. 

'Αρθρον 29ον 

Ο παρών κανονισμός ισχύει από της δημοσιεύσεώς του 
εις το περιοδικόν Εκκλησία, τροποποιείται δε μετ’ απόφα- 
σιν του Μητροπολίτου. 

'Αρθρον 30ον 
Κάλυψις δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Καλαβρύτων και Αιγια- 
λείας, το ύψος της οποίας δεν μπορεί να προσδιορι- 
σθεί. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


